หุ้นเช้า2ธ.ค.ปิดพุ่ง11.63จุด
ดัชนีหุ้นไทยภาคเช้า 2 ธ.ค.ปรับขึ้นต่อเนื่อง ก่อนปิดที่ 1,029 .27 จุด เพิ่ม 11.63 จุด มูลค่าการซื้อขาย 25,100 ล้านบาท
2 ธ.ค. 2553

ดัชนีหุ้นไทยภาคเช้า 2 ธ.ค.ปรับขึ้นต่อเนื่อง ก่อนปิดที่ 1,029 .27 จุด เพิ่ม 11.63 จุด มูลค่าการซื้อขาย 25,100 ล้านบาท
ดัชนีหุ้นไทยเช้าวันที่ 2 ธ.ค.2553 ดัชนีปิด1,029 .27 จุดพุ่ง 11.63 จุดหรือเพิ่มขึ้น 1.14% ด้วยมูลค่าการซื้อขาย 25,100 ล้านบาทโดยดัชนีปรับตัวขึ้นตลอดช่วงเช้าระหว่าง 1,025.73-1,030.75 จุด
นักวิเคราะห์บริษัทหลักทรัพย์(บล.)กิมเอ็ง(ประเทศไทย)เชื่อว่ากระแสเงินทุนภายในประเทศ โดยเฉพาะนักลงทุนภายในประเทศจะกลับเข้ามาสะสมหุ้นมากขึ้นหลังดัชนีทะลุแนวต้านสำคัญที่ 1,020 จุดขึ้นไป  ด้านเงินทุนต่างชาติน่าจะเข้าสะสมหุ้นในเอเชียเกิดใหม่ รวมถึงตลาดหุ้นไทยต่อเนื่องอีกระยะหนึ่ง หลังจากการขึ้นอัตราดอกเบี้ยซื้อคืนพันธบัตรประเภท1วัน( RP1 วัน)ที่เหนือความคาดหมายไปแล้ววานนี้ บวกกับเงินทุนที่ไหลออกจากสินทรัพย์เสี่ยงและตลาดตราสารหนี้ในยุโรป เมื่อภาพวิกฤติหนี้สาธารณะและเสถียรภาพในระบบการเงินของยุโรปไม่ชัดเจน 
ทั้งนี้นักลงทุนควรติดตามการเคลื่อนไหวค่าเงินบาทอย่างใกล้ชิด เพราะน่าจะเป็นเครื่องมือวัดการเคลื่อนย้ายเงินทุนต่างชาติได้ในระดับหนึ่ง พร้อมการประชุมธนาคารกลางยุโรป( ECB )ช่วงเย็นวันนี้ ต่อมาตรการฟื้นฟูความเชื่อมั่นในระบบการเงินจะมีเพิ่มเติมหรือไม่กลยุทธ์การลงทุนวันนี้บล.กิมเอ็ง เสนอ “ถือพอร์ต” และ “ทยอยสะสม”หุ้นบริษัทซิโนไทยเอ็นจิเนียริงแอนด์คอนสตรัคชันส์(STEC )และบริษัททุนธนชาต( TCAP)